|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | |  | | |  |  | | --- | --- | |  | | | **Съвет по международни счетоводни стандарти**  **Периодичен преглед** | IASB Logo | | **Май 2017 г.** | | |  | | | |  |  |  |  |  | | --- | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета по международни счетоводни стандарти относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS ® Foundation) и Комитета по разясненията на МСФО.  На 16 май 2017 г., вторник, и 17 май 2017 г., сряда, Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [**Динамично управление на риска**](#1) * [**Дейности с регулирани цени**](#2) * **Въпроси, свързани с прилагането на МСФО** * [**Лизинг — актуална информация във връзка с въвеждането и прилагането на стандарта**](#4) * [**Актуална информация във връзка с изследователските проекти**](#5) * [**Репутация и обезценка**](#6) |  | | **Динамично управление на риска (Документ по програмата 4)**  На 16 май 2017 г. Съветът проведе заседание във връзка с презентация, посветена на изследователския проект „Динамично управление на риска”. На участниците бе представен образователен материал във връзка с проекта, като те бяха запознати и със следните въпроси:   1. Как и защо нетният лихвен марж се управлява по отношение на портфейли, финансирани от депозити; и 2. Как моделирането на безсрочните депозити осигурява информация, спомагаща за действията по динамично управление на риска.   От Съвета не бе поискано да взема каквито и да е решения.  ***Следващи етапи***  Съветът ще обсъди динамичното естество на портфейлите.    **Дейности с регулирани цени (Документ по програмата 9)**  На 16 май 2017 г. Съветът проведе заседание, за да възобнови обсъжданията във връзка с възможния счетоводен модел по отношение на дейностите, обект на „регулиране на цените/тарифите”. Регулирането на цените/тарифите установява базата за определяне на регулираната цена, която предприятието може да начисли на своите клиенти за специфични стоки или услуги, използвайки мерки, включително механизъм за корекция на цените. Този механизъм определя дали предприятието има право да увеличи или задължение да намали регулираната цена за бъдещ период:   1. за да коригира колебания в минали приблизителни оценки; или 2. за да сторнира или разпредели равномерно ефектите, които текущи временни разлики ще имат върху бъдещи периоди. Подобни разлики възникват, когато регулираната цена в един период включва суми, отнасящи се до изисквани дейности, които предприятието е извършило в друг период.   Съветът обсъди анализ, който предлага правата или задълженията, създадени от механизма за коригиране на цените да бъдат разглеждани като активи или пасиви, доколкото се очаква тези термини да бъдат дефинирани в предстоящата да бъде издадена преработена *Концептуална рамка за финансово отчитане*.  От Съвета не бе поискано да взема каквито и да е решения.  ***Следващи етапи***  Съветът планира да обсъди допълнителни аспекти на този модел по време на заседанието си през юни 2017 година.    **Въвеждане и поддържане на МСФО стандартите (Документ по програмата 12)**  На 16 май 2017 г. Съветът проведе заседание, за да обсъди проекти, свързани с въвеждане и поддържане на стандартите.  ***Актуална информация от Комитета по разясненията на МСФО (IFRIC®)* (Документ по програмата 12)**  Съветът бе запознат с актуална информация за проведеното през май 2017 г. заседание на Комитета по разясненията на МСФО. Подробности за това заседание са публикувани в Бюлетина с актуална информация на Комитета по разясненията, който е достъпен [тук](https://s3.amazonaws.com/ifrswebcontent/2017/IFRIC/May/IFRIC-Update-May-2017.html).  ***Ратифициране на Разяснение на КРМСФО* (Документ по програмата 12A)**  Съветът ратифицира Разяснение на КРМСФО *Несигурност при данъчно третиране на данъци върху дохода* („Разяснението”). Разяснението адресира въпроса как да бъде отразена несигурността при счетоводното отчитане на данъците върху дохода.  Всичките тринадесет членове на Съвета изразиха съгласие с тази ратификация.  ***Следващи етапи***  Съветът очаква да издаде Разяснението през второто тримесечие на 2017 г.  ***Изменения в МСС 28—Дългосрочни участия в асоциирани и съвместни предприятия* (Документ по програмата 12Б)**  Съветът разгледа коментарите във връзка с предложението за изменения в МСС 28 *Инвестиции в асоциирани и съвместни предприятия,* които биха пояснили, че МСФО 9 *Финансови инструменти* е приложим по отношение на дългосрочни участия в асоциирани и съвместни предприятия. Дългосрочните участия са участия, по отношение на които не се прилага методът на собствения капитал, но които по същество съставляват част от нетната инвестиция в асоциираното или съвместно предприятие. Предложените изменения са включени в Проекта за обсъждане *Годишни подобрения на МСФО стандартите - цикъл 2015–2017 година*. Съветът реши в порядък на работна хипотеза да финализира предложените изменения в МСС 28 и:   1. да поясни в МСС 28, че:    1. предприятието прилага изискванията, съдържащи се в МСФО 9 по отношение на дългосрочните участия, преди да приложи изискванията за разпределяне на загубата и обезценка, съдържащи се в МСС 28; и    2. при прилагането на МСФО 9, предприятието не взема под внимание евентуални корекции на балансовата стойност на дългосрочните участия, произтичащи от прилагането на МСС 28. 2. да разработи образователни материали, съдържащи пример, който да илюстрира как си взаимодействат изискванията, съдържащи се в МСС 28 и МСФО 9 по отношение на дългосрочните участия.   Дванадесет от тринадесетте членове на Съвета изразиха съгласие с тези решения, а един от членовете - несъгласие.  Наред с това, Съветът реши в порядък на работна хипотеза:   1. да определи за дата на влизане в сила 1 януари 2019 г., с разрешено по-ранно прилагане; 2. да изисква ретроспективно прилагане на измененията, прилагайки МСС 8, при условие, че бъдат спазени изискванията за преход съгласно точка „в” по-долу; и 3. да предостави изисквания за преход, сходни с тези в МСФО 9 относно класифицирането и оценяването на финансови активи за предприятия, прилагащи измененията, след като вече са приложили за първи път МСФО 9.   Всичките тринадесет членове на Съвета изразиха съгласие с тези решения.  ***Следващи етапи***  На бъдещо свое заседание Съветът ще обсъди стъпките от регламентираната процедура и изискванията за преход по отношение на предприятията, прилагащи за първи път стандартите.    **Лизинг—актуална информация във връзка с въвеждането и прилагането на стандарта (Документ по програмата 6)**  На 16 май 2017 г. Съветът проведе заседание, за да бъде запознат с актуална информация във връзка с подкрепата за въвеждане и прилагане на МСФО 16 *Лизинг*. Тази актуална информация включваше сведения за дейностите по подкрепата и техния обхват, въпроси, получени от заинтересованите страни и планирани бъдещи действия.  ***Следващи етапи***  Съветът ще продължи да осъществява текущо наблюдение на напредъка във връзка с въвеждането и прилагането на МСФО 16.    **Актуална информация във връзка с изследователските проекти (Документ по програмата 8)**  На 16 май 2017 г. Съветът проведе заседание, за да бъде запознат с актуална информация във връзка с новите моменти в изследователската си програма, настъпили след проведеното през февруари 2017 г. заседание. Информация относно работната програма на Съвета, включително изследователската програма, е достъпна [тук](http://www.ifrs.org/Current-Projects/IASB-Projects/The-IASBs-Research-Programme/Pages/default.aspx).  Съветът отбеляза, че:   1. работата относно проекта, посветен на Бизнес комбинациите под общ контрол вероятно ще бъде подновена през второто тримесечие на 2017 година; 2. през следващите няколко месеца няма да бъде осъществявана работа по изследователските проекти, изчакващи своя ред за разглеждане; и 3. през март 2017 година започна работа по предложението към активната изследователска програма да бъде добавен проект, посветен на преразглеждане на Изложението за практика „Коментар на ръководството”. Това е част от работата на Съвета, посветена на по-общото корпоративно отчитане.   От Съвета не бе поискано да взема каквито и да е решения.  ***Следващи етапи***  Съветът трябва да получи следващата актуална информация във връзка с изследователската програма след около четири месеца.    **Репутация и обезценка (Документ по програмата 18)**  На 17 май 2017 г. Съветът проведе заседание, за да обсъди възможни опростявания на теста за обезценка в МСС 36 *Обезценка на активи*.  От Съвета не бе поискано да взема каквито и да е решения.  ***Следващи етапи***  Съветът ще продължи обсъжданията относно това дали е възможно:   1. да опрости и усъвършенства прилагането на теста за обезценка в МСС 36, без това да доведе до загуба на информация за потребителите на финансовите отчети; и 2. да повиши качеството на информацията, предоставяна на потребителите, без да налага разходи, които биха могли да надвишат евентуалните ползи.     **Работна програма—прогнозни цели към 18 май 2017 година**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 18 май 2017 г. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © IFRS Foundation ISSN 1474-2675  Авторски права© Фондация МСФО  ISSN 1474-2675 |